Document ID: /fineweb-2-swissfilter-quality_10-filterrobots/filtered/02678.jsonl.gz/34

concert de binefacere si biserica cere 1000 de franci?
Raport financiar al concertului de binefacere Gh. Zamfir & Christiane Gugger [actualizat]
Raport financiar al concertului de binefacere Gh. Zamfir & Christiane Gugger [actualizat]
Revenim, aşa cum am promis, cu câteva detalii financiare legate de concertul de binefacere ce a avut loc în luna martie a acestui an în Zürich (detalii despre concert).
Întrucât onorariile celor doi muzicieni sunt confidenţiale, nu vom publica veniturile totale (o simplă operaţie aritmetică ar putea releva onorariile) şi nici taxele Ticketcorner, care sunt un procent din vânzările prin intermediul lor. Este de reţinut faptul că o treime din încasări au venit din vânzările de bilete la spectacol, iar celelalte două treimi din vânzările prin Ticketcorner.
Cheltuielile:
- închiriatul pianului: 972 CHF
- biserica: 1000 CHF
- transport (tren şi avion): 853 CHF
- hotel: 340 CHF
- alte cheltuieli cu muzicienii: 262 CHF
- flyere: 886 CHF
- anunţuri Blick/Sonntag Zeitung: 246 CHF
- aranjamentul floral: 135 CHF
- taxe poştale: 48 CHF
- alte cheltuieli: 166 CHF.
Profit:
- 1101 CHF
Din păcate, nu s-au făcut nici un fel de donaţii, nici în seara concertului, în cutia special amenajată, nici cu altă ocazie (n. red: pentru scopul concertului); de asemenea, nu au existat sponsori, veniturile fiind exclusiv din vânzarea biletelor.
Ruxandra Balea, Zürich
N.red.: în final, trăgând linia, concertul a generat un profit de 1101 CHF. Din aceşti bani, Ruxandra Balea, organizatoarea concertului, a donat 1000 CHF în contul Asociaţiei "Ador Copiii" din România. Vom actualiza acest material de îndată ce vom primi confirmarea recepţionării banilor.
Actualizare 6 aprilie 2013:
Am primit confirmarea donaţiei, pe care o prezentăm mai jos, împreună cu mulţumirile Simonei Czudar de la Asociaţia Ador Copiii.
"Ataşez aici extrasul de la bancă, banii au intrat în cont miercuri, 3 aprilie 2013.
Vă mulţumim şi ţinem aproape. În prezent am încheiat amenajările la sala de joacă şi, cum permite vremea, intenţionăm să amenajăm un loc de joacă la exterior. Să vedem cum decurg discuţiile cu administraţia spitalului în acest sens.
Salutări tututor din Timişoara dar şi din Iaşi, de la colegii mei Elena şi Ionuţ (coordonatorii locali) şi mulţumiri tuturor celor care sunt cu gândul şi nu fapta alături de copiii care sunt mai puţin fericiţi.
Comentarii
Nu doar 1000 de chf, ci 1000 biserica plus inca aproape 1000 inchirierea pianului din biserica, de care mi s-a mentionat dupa ce am fixat data ca si pentru folosirea lui trebuie platit. Nu intereseaza pe nimeni despre ce fel de eveniment este vorba. Mi-au raspuns, la cererea mea de a reduce macar pretul avand in vedere ca e cu scop caritabil, citez: "Mietpreisreduktionen sind bei uns nicht üblich".